
Acatistul Sfinţilor mucenici, doctori fără de arginţi Chir şi loan 
(31 ianuarie, 28 iunie) 


Editura Institutului Biblic și de Misiune Ortodoxă 


Sfinţii doctori fără de arginţi, făcători de minuni, Chir şi loan (31 ianuarie şi 28 iu- 
nie): 

[Preotul, după ce îşi pune epitrahilul și felonul, deschide dvera şi dă obișnuita bine- 
cuvântare din faţa Sfintei Mese, zicând: Binecuvântat este Dumnezeul nostru, tot- 
deauna, acum şi puru rea şi în vecii vecilor. 

Strana: Amin.] 


Dacă nu este preot de față, în locul binecuvântării de mai sus, diaconul, monahul 
sau mireanul, va rosti: Pentru rugăciunile Sfinţilor părinților noştri, Doamne lisuse 
Hristoase, Dumnezeul nostru, miluieşte-ne pe noi. Amin. 


Apoi se rostesc rugăciunile începătoare: 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le împlineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 

dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este Împărăția, şi puterea, şi slava: a 
Tatălui şi a Fiului şi a Sfântului Duh, acum şi pururea şi în vecii vecilor. Strana: 
Amin. ] 


Dacă nu va fi preot de faţă, diaconul, monahul sau mireanul, va rosti: Pentru rugă- 
ciunile Sfinţilor părinţilor noştri, Doamne lisuse Hristoase, Dumnezeul nostru, mi- 
luieşte-ne pe noi. Amin. 


Apoi se zic troparele de umilinţă: 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Simbolul credinţei 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Veniţi să ne închinăm, şi Să cădem la Impăratul nostru Dumnezeu. 

Veniţi să ne închinăm, şi Să cădem la Hristos Împăratul nostru Dumnezeu. 
Veniţi să ne închinăm, şi să cădem la însuşi Hristos Împăratul şi Dumnezeul 
nostru. 


Apoi: 


1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2. Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de la 
mine, ca să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Aliluia, aliluia, aliluia, slavă 'Ție, Dumnezeule! (de 3 ori). 


ŞI îndată se cântă, pe glasul al 3-lea: Dumnezeu este Domnul şi S-a arătat nouă. 
Bine este cuvântat Cel ce vine întru numele Domnului. (de 3 ori), apoi: 

Troparul Sfinţilor, glasul al 5-lea: Minunile Sfinților Tăi mucenici zid nebiruit 
dăruindu-le nouă, Hristoase Dumnezeule, pentru rugăciunile lor sfaturile potri- 
vnicilor le risipește şi stăpânirea credincioşilor o întăreşte, ca un singur bun şi 
iubitor de oameni (de două ori). 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. al Născătoarei-Invierii, acelaşi glas 


Bucură-te, uşa Domnului cea neumblată. Bucură-te, zidul şi acoperământul ce-lor 
ce aleargă la tine. Bucură-te, limanul cel neînviforat şi neispitită de nuntă, ceea ce 
ai născut cu trup pe Făcătorul tău şi Dumnezeu, nu lipsi a te ruga pen tru cei ce 
laudă şi se închină Naşterii tale. 


Apoi: Doamne, miluieşte ! (de 3 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Condacele şi icoasele 


Condacul 1 

Pe Sfinții făcători de minuni şi doctori fără de arginţi Chir şi loan, care au primit 
cununa muceniciei pentru Hristos Dumnezeu, cu credință şi multă evlavie să-i 
cinstim pentru nevoinţa lor şi cu dragoste să le cântăm: Bucurați-vă, Sfinților Chir 
şi loan, mărturisitori ai lui Hristos! 


Icosul 1 

Dumnezeu v-a ales pe voi, sfinților mucenici, să propovăduiţi credinţa adevărată şi 
prin darul minunilor şi al vindecărilor, să-i aduceţi pe cei pierduţi la adevăr. Pentru 
aceasta noi vă lăudăm, zicând: 

Bucuraţi-vă, iscusiţi doctori ai trupurilor; 

Bucuraţi-vă, vestiți tămăduitori ai sufletelor; 

Bucuraţi-vă, împlinitori ai poruncilor dumnezeieşti; 

Bucuraţi-vă, următori ai lui Hristos; 

Bucuraţi-vă, nevoitori pentru credinţă; 

Bucuraţi-vă, stele ce luminaţi lumea; 

Bucuraţi-vă, săvârşitori de mari binefaceri; 

Bucuraţi-vă, îngeri pe pământ; 

Bucuraţi-vă, cei hrăniţi cu învăţăturile sfinte; 

Bucuraţi-vă, evlavioşi cinstitori ai Treimii; 

Bucuraţi-vă, pătimitori pentru Evanghelie; 

Bucuraţi-vă, mult râvnitori ai dreptei credinţe; 

Bucuraţi-vă, Sfinţilor Chir şi loan, mărturisitori ai lui Hristos! 


Condacul 2 

Întocmai ca o lumină dumnezeiască strălucind în Biserica lui Hristos din Alexan- 
dria Egiptului, Sfinte Chir uimeai pe toți cu darul tămăduirilor, cu neagonisirea şi 
cu îndrumarea duhovnicească pe care o dădeai celor vindecaţi, care cântau lui 
Dumnezeu: Aliluia! 


Icosul 2 

Prin multe osteneli ai adunat cunoștințele trebuincioase pentru a fi doctor iscusit, 
cunoscând iscusinţa lui Galien şi Hipocrate, ca să aduci alinare celor bolnavi, dar ai 
primit de la Dumnezeu şi mari puteri duhovniceşti, Sfinte Chir, ca un doctor fără 
de arginți. Pentru aceasta te lăudăm, zicând: 

Bucură-te, cel credincios din pruncie; 

Bucură-te, pildă a doctorilor; 

Bucură-te, aducător de pace; 

Bucură-te, crin al grădini dumnezeieşti; 

Bucură-te, laudă a Alexandriei Egiptului; 

Bucură-te, binefăcător al creştinilor; 

Bucură-te, învăţător al milosteniei; 

Bucură-te, vindecător plin de har; 

Bucură-te, îndrumător al celor rătăciţi; 

Bucură-te, tămăduitor al sufletelor și al trupurilor; 

Bucură-te, pururea slujitor al lui Dumnezeu; 

Bucură-te, cunoscător al Sfintelor Scripturi; 

Bucură-te, Sfinte Chir, mărturisitor al lui Hristos! 


Condacul 3 

Răsărind şi crescând în vestita cetate a Edesei, ai intrat în rânduiala ostăşească, 
apoi ai fugit de slujirea păgânătăţii şi, aflând de nevoinţa Sfântului Chir și urmân- 
du-l, fericite Ioane, cinsteai pe Hristos prin fapte de virtute şi-l cântai cu dragoste: 
Aliluia! 

Icosul 3 

Cu bucurie îţi aducem laude, Sfinte Ioane, alături de toţi cei ce au gustat din învă- 
țăturile tale duhovnicești şi te-au avut mare doctor al trupurilor şi al sufletelor, 
grăind către tine aşa: 

Bucură-te, iubitor de Dumnezeu; 

Bucură-te, slujitor al semenilor; 

Bucură-te, purtător de grijă al celor suferinzi; 

Bucură-te, cel ce ai lepădat grijile lumeşti; 

Bucură-te, cel ce mai întâi pe tine te-ai vindecat de patimi; 

Bucură-te, cel ce spre alţii te milostiveai, necruţându-te pe tine; 

Bucură-te, cel ce fără de plată ai lucrat; 

Bucură-te, lumina pentru cei din întunericul deznădejdii; 

Bucură-te, stea ce din Ierusalim ai pornit; 

Bucură-te, cel ce ai mers pe urmele Domnului; 

Bucură-te, blând agonisitor de virtuți prin credinţă; 

Bucură-te, următor Sfântului Chuir în nevoinţă; 

Bucură-te, Sfinte loane, mărturisitor al lui Hristos! 


Condacul 4 

Pornindu-se prigoană mare împotriva creştinilor, ai fost pârât Sfinte Chir la dre- 
gătorul Alexandriei, că învăţai pe toți credinţa în lisus Hristos, dar, aflând despre 
aceasta, ai fugit din Egipt în Arabia, ca nimic să nu te împiedice a-l cânta lui Dum- 
nezeu: Aliluia! 


Icosul 4 

Văzând marea ta dragoste pentru Hristos, ne minunăm de nevoinţele tale prin care 
te-ai numărat în ceata cuvioşilor, dar şi de credinţa ta, Sfinte Chir, prin care ai pri- 
mit darul tămăduirilor minunate, pentru care cu evlavie te lăudăm zicând: 
Bucură-te, scumpă odrăslire a Egiptului; 

Bucută-te, comoară a Arabiei; 

Bucură-te, luminător al credincioşilor; 

Bucură-te, leac al bolnavilor; 

Bucură-te, cald îndrumător; 

Bucură-te, liman sufletesc liniștitor; 

Bucură-te, povăţuitor neînşelat; 

Bucură-te, lăcaş al Duhului Sfânt; 

Bucură-te, cel ce stăruiai în post şi rugăciune; 

Bucură-te, părtaş al sfinţeniei lui Dumnezeu; 

Bucură-te, candelă plină cu untdelemnul virtuţilor; 

Bucură-te, făclie aprinsă de focul dorului ceresc; 

Bucură-te, Sfinte Chir, mărturisitor al lui Hristos! 


Condacul 5 

Lăsând în urmă fala acestei lumi şi dregătoria ostăşească, Sfinte Ioane ai aflat în 
Arabia pe Sfântul Chir şi minunându-te de dumnezeiasca sa slujire, i-ai îndemnat 
de atunci pe toţi să cânte neîncetat lui Hristos: Aliluia? 


Icosul 5 

Alăturându-te Sfântului Chir şi bucurându-te împreună cu el de slujirea minunată 
adusă cu dragoste lui Dumnezeu, Sfinte Ioane, i-ai îndemnat pe credincioşi să 
urmeze lui Hristos, pentru care ei strigau ţie: 

Bucură-te, cel ce ţi-ai păstrat curăția botezului; 

Bucură-te, cel ce vieţuiai întru Hristos; 

Bucură-te, tămăduitor al celor chinuiţi; 

Bucură-te, mare ocrotitor al celor necăjiţi; 

Bucură-te, cel ce ai binecuvântat familule creştine; 

Bucură-te, cel ce ai răspândit dreapta credinţă; 

Bucură-te, cel iubit de tot poporul; 

Bucură-te, cel potrivnic relei credințe; 

Bucură-te, martor al iubirii de Dumnezeu; 

Bucură-te, trâmbiţă trezitoare a conştiinţei; 

Bucură-te, îndemnător la pocăință; 

Bucură-te, mijlocitor pentru cei ce te cinstesc; 

Bucură-te, Sfinte Ioane, mărturisitor al lui Hristos! 


Condacul 6 

Tămăduiri nenumărate ai înfăptuit, mucenice Chir, arătându-te strălucit luceafăr în 
această lume, ducând pe toţi cei vindecaţi la limanul mântuirii. Pentru toate acestea 
lăudăm pe Domnul, cântând: Aliluia! 


Icosul 6 

Ai trăit în mare curăţenie a sufletului şi oamenilor în suferințe le-ai dăruit vinde- 
care trupească și duhovnicească, Sfinte mucenice Chir. Cu dragoste te lăudăm pen- 
tru toate acestea, zicând: 

Bucură-te, cel ce pe Domnul L-ai mărturisit; 

Bucură-te, cel ce mult te-ai nevoit mult pentru oameni; 

Bucură-te, cel mult aşteptat de cei suferinzi; 

Bucură-te, propovăduitor al adevărului; 

Bucură-te, cel prigonit de necredincioşi; 

Bucură-te, cel ce nu te-ai înfricoşat de cel nedrept; 

Bucură-te, cel ce mărirea deşartă ai osândit-o; 
Bucură-te, apărător vestit al celor în nevoi; 
Bucură-te, liman ales al credincioşilor; 

Bucură-te, grabnic ajutător al tuturor; 

Bucură-te, cel ce ne faci biruitori asupra ispitelor; 
Bucură-te, pildă de viaţă bună şi curată; 

Bucură-te, Sfinte Chir, mărturisitor al lui Hristos! 


Condacul 7 

Ai cutreierat împreună cu Sfântul Chir oraşele și satele, Sfinte Ioane, uniți în gân- 
duri, vindecând toată boala trupului, dar şi a sufletului. Deci noi, cugetând la oste- 
nelile voastre, cu evlavie cântăm lui Dumnezeu, celui ce v-a dat putere: Aliluia! 


Icosul 7 

Privind la nevoinţele tale cele multe și bineplăcute, Sfinte Ioane, Domnul Iisus Hri- 
stos te-a răsplătit cu darul faceri de minuni. Pentru aceasta, lăudându-te, grăim ție: 
Bucură-te, cel întemnițat pentru Evanghelie; 

Bucură-te, cel ce pretutindeni Treimii ai slujit; 

Bucură-te, cel auzit în rugăciuni de Hristos; 

Bucură-te, răspânditor al voinţei lui Dumnezeu; 

Bucură-te, binefăcător al Arabiei; 

Bucură-te, vrednic doctor şi mărturisitor; 

Bucură-te, vindecător priceput; 

Bucură-te, veghetor la suferinţa omenească; 

Bucură-te, dătător de linişte sufletească; 

Bucură-te, martor adevărat al lui Hristos; 

Bucură-te, propovăduitor plin de dragoste; 

Bucură-te, bun însoțitor al Sfântului Chir; 

Bucură-te, Sfinte Ioane, mărturisitor al lui Hristos! 


Condacul 8 

Mergând în temniță cu Sfântul Ioan, la acele femei creştine - Atanasia, cu cele trei 
fiice ale sale: Teodota, Teoctista şi Eudoxia - le-ai încurajat, Sfinte mucenice Chir, 
să nu se teamă în fața chinuitorilor, ci, împreună cu voi, să cânte lui Dumnezeu din 
inimă: Aliluia! 


Icosul 8 

Temându-te, Sfinte Chir, ca Atanasia cu fucele sale să nu-și lepede credinţa din 
pricina chinurilor, te-ai făcut ca un stâlp de foc apărător în fața prigonitorilor. 
Pentru aceasta, cu frică de Dumnezeu te lăudăm: 

Bucură-te, cel ce ai înfruntat chinuri; 

Bucură-te, mucenic primitor de cunună veşnică; 
Bucură-te, cel ce cu Sfinţii te-ai asemănat; 

Bucură-te, mărturisitor cu tărie al adevărului; 

Bucură-te, luminător cu viaţa în Alexandria Egiptului; 
Bucură-te, cel ce ai dăruit şi altora lumina unei vieţi noi; 
Bucură-te, cunună de finic pentru cei vindecaţi; 
Bucură-te, slavă a oamenilor tămăduiți; 

Bucură-te, pildă nepieritoare a doctorilor iscusiţi; 
Bucură-te, mare laudă a sfinților mucenici; 

Bucură-te, cel neclintit până la capăt în dreapta credință; 
Bucură-te, răbdător al chinurilor mucenicești; 
Bucură-te, Sfinte Chir, mărturisitor al lui Hristos! 


Condacul 9 

Lumea s-a umplut de bucurie şi recunoștință pentru viaţa ta curată şi priceperea de 
mare doctor, Sfinte Ioane, vrednicule de laudă, pentru care mulțumim lui Dumne- 
zeu, cântând: Aliluia! 


Icosul 9 

Mare ești între Sfinţi făcători de minuni şi între mucenicii lui Hristos, Sfinte Ioane, 
ca o făclhe mult luminată ce ai strălucit peste toți cei vindecaţi. Pentru aceasta îți 
cântăm, zicând: 

Bucură-te, cel ce ținutul Edesei l-ai sfințit; 

Bucură-te, cel ce ai binevestit adevărata credință; 

Bucură-te, vindecător al celor suferinzi; 

Bucură-te, cel ce ispitele, prin credinţă, le-ai învins; 

Bucură-te, cel ce păcatul cu pricepere l-ai îndepărtat; 

Bucură-te, cel ce degrab alergai în ajutorul celor sărmani; 

Bucură-te, pedepsitor al asupritorilor; 

Bucură-te, cel neînfricoşat de prigoana păgânilor; 

Bucură-te, pătimitor pentru adevăr; 

Bucură-te, următor, în credinţă, al Sfântului Chir; 

Bucură-te, biruitor al necredinţei şi nedreptăților; 

Bucură-te, pavăză a celor neputincioşi; 

Bucură-te, Sfinte Ioane, mărturisitor al lui Hristos! 


Condacul 10 


Ar De Dr dr dr dr Dr dr d De Dr dr dr de de dr dr A de dr dr A A 


Xp XP XP IP IP 3 3 2 2 IP 3 3 E E 0 E IP 5 II IP XXX 


Je De De de De dr De e De De de De Dr Dr De De De De e de de de Ar A d 


XP PP 2 E E IE IP IP 3 5 IE IE II E E E XX 


Stând în temniţă cu bărbăţie şi cu sufletul senin, alături de Sfântul loan şi de Sfânta 
Atanasia şi fiicele ei, Sfinte Chir, lăudai cu dragoste până la moarte pe Hristos, 
cântându-l neîncetat: Aliluia! 


Icosul 10 

Zadarnic au încercat vrăjmaşii chinuitori să te întoarcă de la legea lui Dumnezeu, 
Sfinte mucenice Chir, dar tu cu îndrăzneală ai mărturisit pe Hristos, Fiul lui Dum- 
nezeu, pentru care ai primit din cer binecuvântata cunună mucenicească, iar de la 
cei credincioşi aceste laude: 

Bucură-te, ascultător al glasului lui Dumnezeu; 

Bucură-te, cel ce pe cei rătăciţi cu răbdare i-ai povăţuit; 

Bucură-te, cel ce în chinuri te-ai desăvârşit; 

Bucură-te, călăuzitor al celor în neputințe; 

Bucură-te, îndelung-răbdător şi mult-folositor; 

Bucură-te, întăritor al celor fără de nădejde; 

Bucură-te, păstor neobosit al doctorilor; 

Bucură-te, liman binefăcător al bolnavilor; 

Bucură-te, cel ce pe Sfinţi i-ai avut înainte-mergători; 

Bucură-te, cel ce legea lui Dumnezeu ai urmat; 

Bucură-te, cel ce pe săraci I-ai vindecat în dar; 

Bucură-te, cel ce ai răspândit cu dragoste lumina credinţei; 

Bucură-te, Sfinte Chir, mărturisitor al lui Hristos! 


Condacul 11 

Puternic apărător al dreptei credinţe te-au arătat faptele tale şi mare tămăduitor al 
celor bolnavi, Sfinte Ioane, cel ce te-ai milostivit necontenit spre suferinţa lor şi 
vindecându-i, i-ai îndemnat să cânte lui Hristos: Aliluia! 


Icosul 11 

Ucenic al Sfântului Chir ai fost, fericite Ioane, şi neobosit călător prin lume alături 
de acesta, chemând pe toţi să laude Treimea cea de o fiinţă, pentru care ţi-ai dat şi 
viaţa, ca un apostol, doctor şi mucenic, primind de la noi aceste smerite laude: 
Bucură-te, mieluşel prea blând al Păstorului Hristos; 

Bucură-te, cald folositor al credincioşilor; 

Bucură-te, grabnic-vindecător al bolnavilor; 

Bucură-te, hotărât apărător al credincioşilor; 

Bucură-te, osânditor al nedreptății; 

Bucură-te, cel ce şi în chinuri cântai lui Hristos; 

Bucură-te, învingător al suferințelor; 

Bucură-te, puternic ajutător în necazuri şi ispite; 

Bucură-te, stâncă neclintită în faţa viforului prigonitorilor; 
Bucură-te, îndelung răbdător în faţa răutăţii chinuitorilor; 
Bucură-te, cel ce ai dobândit iubirea lui Dumnezeu; 
Bucură-te, pilda vieţii drepmăritoare; 

Bucură-te, Sfinte loane, mărturisitor al lui Hristos! 


Condacul 12 

De mari daruri v-aţi învrednicit, Sfinților mucenici Chir şi loan, făcând minuni în 
viaţă şi după moarte. Pentru aceea, după încetarea prigoanelor, a rânduit Dumne- 
zeu să se scoată din pământ sfintele voastre moaşte şi să se aşeze în biserica din 
Canopus, unde cei ce primeau binefacerile voastre slăveau pe Hristos, cântând: Ali- 
luia! 


Icosul 12 

Îngerul Domnului s-a arătat Sfântului ierarh Chiril, marele arhiepiscop al Alexan- 
driei, cerându-i să ducă moaştele voastre din Canopus în Manutin, unde au izgonit 
duhurile necurate din capiștea idolească şi au săvârşit multe şi slăvite minuni, pen- 
tru care cu osârdie vă lăudăm aşa: 

Bucuraţi-vă, cinstiți lucrători ai viei duhovniceşti; 

Bucuraţi-vă, neînfricați păstori ai turmei lui Hristos; 

Bucuraţi-vă, puternici întăritori ai celor în dureri; 

Bucuraţi-vă, următori a1 sfinţeniei; 

Bucuraţi-vă, sfinţi din cer ocrotitori; 

Bucuraţi-vă, vindecători ai celor îndrăciţi; 

Bucuraţi-vă, tămăduitori ai celor orbi și ologi; 

Bucuraţi-vă, neasemuiţi apărători ai dreptei credinţe; 

Bucuraţi-vă, învingători ai asupririlor; 

Bucuraţi-vă, cei ce cu Îngerii acum vă veseliţi; 

Bucuraţi-vă, ostaşi buni şi neclintiţi ai Celui preaînalt; 

Bucuraţi-vă, cei ce aţi răspândit dragoste şi înţelegere; 

Bucuraţi-vă, Sfinţilor Chir şi loan, mărturisitori ai lui Hristos! 


Condacul 13 

O, Sfinților mucenici Chir şi loan, doctori fără de arginţi şi făcători de minuni, ade- 
vărați tămăduitori ai trupurilor şi ai sufletelor celor din necazuri, nevoi şi suferințe, 
dăruiţi-ne şi nouă sănătate, ajutor şi bună sporire în viaţa plăcută lui Dumnezeu, ca 
împreună cu voi să-l cântăm în veci: Aliluia! 


Acest Condac se zice de trei ori, apoi se zice Icosul 1: 

Icosul 1 

Dumnezeu v-a ales pe voi, sfinților mucenici, să propovăduiți credinţa adevărată și 
prin darul minunilor şi al vindecărilor, să-i aduceţi pe cei pierduţi la adevăr. Pentru 
aceasta noi vă lăudăm, zicând: 

Bucuraţi-vă, iscusiți doctori ai trupurilor; 

Bucuraţi-vă, vestiți tămăduitori ai sufletelor; 

Bucuraţi-vă, împlinitori ai poruncilor dumnezeieşti; 

Bucuraţi-vă, următori ai lui Hristos; 

Bucuraţi-vă, nevoitori pentru credință; 

Bucuraţi-vă, stele ce luminaţi lumea; 

Bucuraţi-vă, săvârşitori de mari binefaceri,; 

Bucuraţi-vă, îngeri pe pământ; 

Bucuraţi-vă, cei hrăniți cu învăţăturile sfinte; 

Bucuraţi-vă, evlavioşi cinstitori ai Treimii; 

Bucuraţi-vă, pătimitori pentru Evanghelie; 

Bucuraţi-vă, mult râvnitori ai dreptei credințe; 

Bucuraţi-vă, Sfinţilor Chir şi loan, mărturisitori ai lui Hristos! 


După care rostim această: 
Rugăciune 


Sfinţilor mucenici şi doctori fără de arginţi, făcătorilor de minuni Chir şi loan, cei 
ce, călăuziţi de Duhul Sfânt, aţi lepădat toată grija pământească şi aţi slujit Împă- 
ratului ceresc spre viaţa cea nemuritoare, primiţi această puţină rugăciune a noa- 
stră! Nu suntem vrednici să mulţumim pentru binefacerile voastre, nu avem sâr- 
guinţă care să ne apropie de dragostea lui Dumnezeu şi nici fapte bune către aproa- 
pele nostru, care să ne aducă îndurare. Dar, ştiindu-vă grabnic apărători ai creşti- 
nilor, către voi îndrăznind, cerem cu stăruință: Vindecaţi rănile sufletelor şi ale tru- 
purilor noastre, sfinților, că greu pătimim şi izbăviți-ne de ispitele şi de primejdiile 
cu care vrăjmaşul ne îngrozeşte. 


Rugaţi-vă Stăpânului tuturor să ne ierte păcatele şi să ne dăruiască luminare minţii 
şi inimii noastre, călăuzire la ceas de nedumerire, sprijin în lucrarea faptelor bune, 
spor în credinţă, pace, sănătate şi ajutor în toate cele bune, pentru ca, prin mijloci- 
rile voastre, să ne facem vrednici Împărăției cerurilor, slăvind pe Treimea cea ne- 
despărțită în vecii vecilor. 


Strana: Amin. 

Apoi se cântă Condacul 1, în timpul căruia preotul cădeşte. 


Condacul 1 

Pe Sfinţii făcători de minuni şi doctori fără de arginți Chir şi loan, care au primit 
cununa muceniciei pentru Hristos Dumnezeu, cu credinţă și multă evlavie să-i cin- 
stim pentru nevoinţa lor şi cu dragoste să le cântăm: Bucurați-vă, Sfinţilor Chir și 
Ioan, mărturisitori ai lui Hristos! 


După citirea Acatistului, rostim rugăciunea: Cuvine-se, cu adevărat, să te feri-cim 
pe tine, Născătoare de Dumnezeu, cea pururea fericită şi prea nevinovată şi Maica 
Dumnezeului nostru. Ceea ce eşti mai cinstită decât Heruvimii şi mai slâvită, fără 
de asemănare, decât Serafimii, care, fără stricăciune, pe Dumnezeu-Cuvântul ai 
născut, pe tine, cea cu adevărat Născătoare de Dumnezeu, te mărim. 


[Dacă este preot, acesta rostește ectenia întreită, după care face otpustul obiș- 
nuit. ] 


In lipsa preotului, după rugăciunea către Maica Domnului, zicem: Pentru rugăciu- 
nile Sfinţilor părinților noştri, Doamne Iisuse Hristoase, Dumnezeul nostru, mi- 
luieşte-ne pe noi! Amin! 


2 5 e 


Viaţa Sfinţilor mucenici, doctori fără de arginţi Chir şi loan 


Sfântul Chir era din Alexandria Egiptului şi ajunsese, cu darul lui Dumnezeu şi 
după multă învăţătură, doctor iscusit, încât tămăduia bolile trupeşti şi sufleteşti ale 
oamenilor, neluând plată, ci binevestind în acest fel credinţa creştină. 


Deci, pornindu-se mare prigoană împotriva Bisericii, pe vremea împăratului Dio- 
clețian (284-305), a fost pârât şi Sfântul Chir la dregătorul cetăţii, că învaţă pe mul- 
ți credinţa cea nouă. 


Înştiinţându-se fericitul de aceasta, s-a înstrăinat de ţara părinților lui şi plecând din 
Egipt, s-a dus în Arabia. A intrat în viaţa pustnicească şi a făcut tămăduiri multe şi 
minunate, fără plată, aducând nenumărate suflete la închinarea lui Hristos, încât s-a 
răspândit vestea despre el pretutindeni. 


In vremea aceea, era la Ierusalim un drepteredincios, anume loan. Acesta era năs- 
cut şi crescut în ţinutul Edesei, din Siria şi purtase multă vreme dregătoria ostă- 

şească. Apoi, lăsând toate, căuta pe Hristos, trăind în smerenie şi în mare curăţie 
trupească. 


Auzind el de minunata propovăduire pe care o săvârşea Sfântul Chir, a pornit în 
căutarea lui la Alexandria şi, negăsindu-l, a mers pe urmele lui şi l-a aflat în Ara- 
bia. Şi s-a minunat fericitul loan văzând dumnezeiasca slujire încredinţată Sfân- 
tului Chir. Drept aceea a rămas lângă el, ca ucenic, şi-l însoțea şi-l ajuta pe sfântul 
în apostoleasca lui lucrare. 


Cutreierau împreună oraşele şi satele, uniţi în gânduri, învățând cuvântul lui Dum- 
nezeu şi vindecând toată boala. 


Dar, întinzându-se prigoana, pe vremea când Sfinţii Chir şi loan erau încă liberi, a 
fost prinsă şi o femeie creştină, Atanasia cu numele, împreună cu cele trei fiice ale 
ei: Teodota, Teoctista şi Eudoxia. Şi temându-se ei ca nu cumva ele, ca nişte femei 
ce erau, să se îngrozească, fie stând în faţa judecătorului, fie de mărimea chinurilor, 
şi astfel să se lepede de credinţă, au mers la temniţă şi le îmbărbătau şi le îndemnau 
să stea tari în faţa chinurilor, mărturisind pe Hristos. 


Aflând, aşadar, dregătorii cetăţii că cei doi mărturisesc pe faţă pe Hristos, i-au 
prins şi pe ei. ŞI, fund daţi la grele chinuri, au mărturisit cu îndrăzneală pe Hristos, 
Dumnezeu adevărat, îmbărbătând astfel şi pe sfintele femei. Şi, nevrând nicidecum 
să aducă jertfă zeilor, dregătorul a poruncit să li se taie tuturor capetele. 


Atunci, nişte creştini au luat trupurile lor şi le-au îngropat cu cinste, în loc tainic, 
unde au rămas multă vreme, încât, cu timpul, locul îngropării lor a fost uitat. 


O sută de ani mai târziu, pe vremea împăratului Arcadie (395-408), vrând Teofil, 
patriarhul Alexandriei, să ridice o biserică în oraşul Canopus, s-au aflat cinstitele 
moaşte ale celor doi mucenici ai lui Hristos, Chir şi loan. 


Şi, cum aproape de Canopus era un sat, care se numea Manutin, cu o veche capişte 
idolească şi o puternică lucrare a duhurilor necurate, îngerul Domnului s-a arătat 
Sfântului Chiril, nepotul şi urmaşul lui Teofil în scaunul Alexandriei, poruncindu-i 
să ducă cinstitele moaşte ale Sfinților Chir şi loan la locul numit Manutin, pentru 
că, astfel, va fugi de acolo diavoleasca putere. 


Deci, Sfântul Chiril, făcând aceasta, a adus sfintele moaşte din Canopus la Manu- 
tin, şi îndată s-au izgonit de acolo duhurile necurate. Şi, s-au făcut cinstitele moaşte 

izvor de vindecare, încât demonizaţii se izbăveau, bolnavii se lecuiau, orbii vedeau, 
ologii umblau şi se dădea oamenilor toată tămăduirea. 


Și se face prăznuirea muceniciei lor în fiecare an, la 31 ianuarie, iar pomenirea 
aflării şi mutăru moaştelor lor la 28 iunie. 


Pentru rugăciunile lor, Hristoase Dumnezeule, miluieşte-ne pe noi. Amin. 


(Text alcătuit de preot Pavel Gheorghe-Camil (București) și aprobat de Sfântul 
Sinod prin Hotărârea nr. 9435/2016.) 

„Minunile Sfinţilor Tâi Mucenici 
zid nebiruit dăruindu-le nouă, 
Hristoase Dumnezeule, pentru ru- 
găciunile lor sfaturile potrivnicilor 
le risipește și stăpânirea credincio- 
șilor o întărește, ca un singur bun 
Și iubitor de oameni.” 

